Общинска избирателна комисия Поморие

**РЕШЕНИЕ
 № 168 -МИ**

**Поморие 01.12.2019 г.**

***Относно:*** Приемане на становище по повод жалба срещу решение № 1980/19.11.2019г. по административно дело 2694 по описа за 2019г. на Административен съд- Бургас и определяне на представители, които ще представляват комисията в образуваното съдебно производство пред Върховен административен съд.

Утвърждава се становище по жалбата, както следва:

Касационната жалба срещу решение по адм.д.№ 2694/2019г., с коeто е потвърдено решението на ОИК за избор на кмет на кметство с. Порой, проведен на 03.11.2019г. , е неоснователна.

Съдът правилно и задълбочено е обсъдил всички гласни и писмени доказателства и мотивирано е взел законосъобразно решение .

От представените писмени и други доказателства, събрани в хода на делото, не се установява основателност на жалбата. При оглед на бюлетините, не бе констатирано да има тежки нарушения на изборното законодателство.

 Поддържаме становището, прието с решение на ОИК № 162-МИ/07.11.2019г., а именно:

За да постанови оспореното решение, ОИК Поморие обработи резултат по протокол: 021700044 от секционна комисия в с. Порой.

Посоченият протокол е съставен съобразно изискванията на Изборния кодекс. Разписан е от всеки един от членовете на секционната избирателна комисия. Извършена е предварителна проверка по указаните от ЦИК контроли, които сочат, че резултатите са правилно определени. Резултатите от секционния протокол са представени на информационно обслужване и са приети без забележки, за което е издадена съответната разписка.

Резултатите от секционния протокол са обобщени и отразени в протокол на ОИК за избиране на кмет на кметство с. Порой от 03.11.2019г, който е съобразен с представените числови данни от информационно обслужване.

По отношение на изборния процес в това населено място, не са постъпили жалби и възражения.

Във връзка с изложените факти, ОИК Поморие счита, че жалбата е неоснователна.

Молим да потвърдите решението по посоченото дело като законосъобразно и мотивирано.

Следва да бъдат определени представители, които да представляват комисията в предстоящото съдебно производство.

Предвид горното и на основание чл. 87, във вр. с чл. 459 от ИК, ОИК Поморие

**РЕШИ:**

**УТВЪРЖДАВА** становище по жалбата, както е посочено в мотивите на настоящото решение.

**Общинска избирателна комисия** упълномощава адвокат Мариана Димитрова и Таня Деянова Костова - юрист, членове на ОИК Поморие да представляват комисията пред Върховен административен съд в производство по постъпила касационна жалба срещу решение № 1980/19.11.2019г. по административно дело 2640 по описа за 2019г. на Административен съд- Бургас от Исмаил Хюсеин Али - кандидат за кмет на кметство с. Порой, до окончателното приключване на производството пред всички инстанции.

Всеки един от останалите членове на ОИК- Поморие има право да участва в съдебните производства.

**Решението подлежи на оспорване пред Централна избирателна комисия в тридневен срок от обявяването му.**

Председател: ............................................

/Любка Страволемова/

Зам. председател: ..................................................

/Кольо Николов/